**Suurkäräjät** (norj. *Stortinget*) on Norjan kansanedustuslaitos. Suurkäräjät perustettiin vuonna 1814, ja se on ollut Norjan ylin poliittinen elin vuodesta 1884. 

Suurkäräjät käyttää lainsäädäntö- ja budjettivaltaa. Suurkäräjien tehtäviin kuuluu lakien hyväksyminen, määrärahojen myöntäminen ja maan hallituksen toiminnan valvominen. Suurkäräjien jäsenet valitaan neljän vuoden välein järjestettävissä vaaleissa, joissa kaikilla 18 vuotta täyttäneillä norjalaisilla on äänioikeus.

Historia
--------

Miehet saivat yleisen äänioikeuden vuonna 1898, naiset vuonna 1913. Suurkäräjillä on 169 edustajaa, jotka tulevat kaikista Norjan 19 läänistä.

Vuoteen 2007 saakka suurkäräjät oli lainsäädäntöasioiden kannalta kaksikamarinen niin, että Lagtingetiin (ylähuone) kuului neljäsosa ja Odelstingetiin (alahuone) loput edustajista. Valtion budjetti ja perustuslain muutokset käsiteltiin kuitenkin yksikamarisessa täysistunnossa. Vuoden 2009 alussa voimaan astuneiden perustuslainmuutosten jälkeen lainsäädäntötyö tapahtuu yksikamarisesti. Jako Odelstingetiin ja Lagtingetiin lakkasi vuoden 2009 alussa voimaan astuneiden perustuslakimuutosten myötä.

Edustajat
---------

Puhemiestä lukuun ottamatta kaikki edustajat istuvat ainakin yhdessä valiokunnassa, jotka käyvät läpi lakiesitykset ennen kuin ne viedään koko parlamentin istunnon eteen. Suurin osa valiokuntien työstä lähetetään suorana lähetyksenä ja arkistoidaan tämän jälkeen.. Nykyään valiokuntia on 12.

Parlamentissa on säännöt edustajien kielenkäytölle, jolla rajoitetaan edustajien kielenkäyttö parlamentarismiin sopivaksi. Kiellettyjä ilmauksia ovat mm. "kuin piru lukisi Raamattua", "luoja varjelkoon" ja toisen edustajan syyttäminen valehtelusta.

Viimeisimmät vaalit
-------------------

Viimeisimmät vaalit pidettiin vuonna 2021, jossa sekä Høyre että Työväenpuolue menettivät paikkoja, mutta Høyren pudotus oli niin suuri, että Työväenpuolue selviytyi vaalien voittajaksi. Suhteessa edellisiin vaaleihin eniten paikkoja kasvattivat Punaiset. Uutena puolueena Suurkäräjille nousi Potilaskeskeisyys..

9. lokakuuta parlamentin puhemieheksi valittiin Työväenpuoluetta edustava Eva Kristin Hansen.

Vaalien jälkeen Työväenpuolue ja Keskusta ilmoittivat muodostavansa hallituksen 14. lokakuuta. Pääministeriksi nousi Työväenpuolueen puheenjohtaja Jonas Gahr Støre. Keskustan puheenjohtaja Trygve Slagsvold Vedum nousi valtionvarainministeriksi. Hallituksen 19 ministeristä 10 on naisia..

Katso myös
----------

* Norjan politiikka

Lähteet
-------

1. ↑
2. ↑  Stemmerett og manntall - Valgdirektoratet *www.valg.no*. Viitattu 15.10.2021. [vanhentunut linkki]
3. ↑  Norja – Tietoa valtiosta *norja.fi*. Norjan suurlähetystö.  Arkistoitu 22.1.2017. Viitattu 19.7.2015.
4. ↑  Versto, Olav: Reform av Grunnloven *VG Nett*.  21.2.2007. VG. Viitattu 26.1.2008. (norjaksi)
5. ↑  Eivind Smith: *The rise and fall of the quasi-bicameral system of Norway (1814–2007)*. Routledge, 2019. ISBN 978-0-429-32311-9. Teoksen verkkoversio (viitattu 15.10.2021).
6. ↑  Kort om Stortinget *Stortinget*.  7.10.2020. Viitattu 15.10.2021. (norjaksi)
7. ↑  Fagkomiteene *Stortinget*.  20.9.2021. Viitattu 15.10.2021. (norjaksi)
8. ↑  Lars-Christian U. Talseth: Dustepolitikk *dagbladet.no*.  28.2.2014. Viitattu 15.10.2021. (norjaksi)
9. ↑  Valgresultat for Norge *NRK*. Viitattu 15.10.2021. (norjaksi)
10. ↑  Eva Kristin Hansen (Ap) valgt til ny stortingspresident *NRK*.  9.10.2021. Viitattu 15.10.2021. (norjaksi)
11. ↑  Dette blir Støres regjering *www.vg.no*. Viitattu 15.10.2021. (norjaksi)

Aiheesta muualla
----------------

* Kuvia tai muita tiedostoja aiheesta **Suurkäräjät** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan parlamentit |
| --- |
|  |
| Itsenäiset valtiot | 
* Alankomaat
* Albania
* Andorra
* Armenia
* Azerbaidžan
* Belgia
* Bosnia ja Hertsegovina
* Bulgaria
* Espanja
* Georgia
* Irlanti
* Islanti
* Italia
* Itävalta
* Kazakstan
* Kreikka
* Kroatia
* Kypros
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* San Marino
* Saksa
* Serbia
* Slovakia
* Slovenia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Valko-Venäjä
* Vatikaani
* Venäjä
* Viro
* Yhdistynyt kuningaskunta

 |
|  |
| Rajallisestitunnustetut valtiot | 
* Abhasia
* Artsakh
* Etelä-Ossetia
* Kosovo
* Transnistria
* Pohjois-Kypros

 |
|  |
| Itsehallintoalueetja muut yhteisöt | 
* Ahvenanmaa
* Färsaaret
* Gibraltar
* Guernsey
* Huippuvuoret
* Mansaari
* Jersey

 |
|  |
| Muut yhteisöt | 
* Euroopan parlamentti

 |

 |